Mûş de polîsan eşt banê HDP’yî û keyeyanê îdarekaranê partîye ser hemserekê partîye Ferhat Çaki û Mûhlîse Karaguzele destbend kerdî.
Mûş de ewro saetanê serê sibayî de polîsan eşt banê Partîya Şaran a Demokratîke (HDP)  û keyeyanê îdarekaranê parîye ser.  Sereştişan de hemserekê partîye Ferhat Çaki û Mûhlîse Karaguzele û Kubettîn Çelîk ameyî destbendkerdene. Polîsan dimayê serûbinkeridşê keyeyan eşt banê partîye ser.
Parlamenterê HDP’yî yê Mûşî Mensûr Işikî vera sereştişî reaksîyon da û va: ‘’ Bi nê tewirî bi serano ke vera partîya ma ya ke sîyeseto demokratîk kena  yeno waştene ke ma peyser game bierzê. Îqtîdarê AKP-MHP’yî yo ke her roje zehîf beno seba ke şar wayîr partîya ma vejîyeno, hêriş keno. Demo peyên de hêriş û zextê vera partîya ma zêdîyayê. Xeylî embazê ma ameyî destbenkerdene û tepiştene. Wa no hol bêro zanayene ke ma do çirey peyser game meerzê. Ma do semedê înşakerdişê haştîye mucadeleyê sîyasetê demokratîkî gird bikerê.’’
